CELEX: 62017CN0205
Language: sk
Date: 2017-04-20 00:00:00
Title: Vec C-205/17: Žaloba podaná 20. apríla 2017 – Európska komisia/Španielske kráľovstvo

19.6.2017   
            
            
               SK
            
            
               Úradný vestník Európskej únie
            
            
               C 195/16
            
         Žaloba podaná 20. apríla 2017 – Európska komisia/Španielske kráľovstvo
   (Vec C-205/17)
   (2017/C 195/21)
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: E. Manhaeve a E. Sanfrutos Cano, splnomocnení zástupcovia)
   
      Žalovaný: Španielske kráľovstvo
   
      Návrhy žalobkyne
   
   
               —
            
            
               určiť, že Spojené kráľovstvo si tým, že neprijalo všetky potrebné opatrenia na vykonanie rozsudku zo 14. apríla 2011, Komisia/Španielsko (C-343/10, ECLI:EU:C:2011:260), nesplnilo povinnosti, ktoré mu vyplývajú z článku 260 ods. 1 ZFEÚ,
            
         
               —
            
            
               uložiť Španielskemu kráľovstvu povinnosť zaplatiť Komisii penále vo výške 171 217,2 eura za každý deň omeškania s výkonom rozsudku zo 14. apríla 2011, Komisia/Španielsko (C-343/10, ECLI:EU:C:2011:260), a to odo dňa vyhlásenia rozsudku v tejto veci do dňa, kedy bude rozsudok vo veci C-343/10 vykonaný,
            
         
               —
            
            
               uložiť Španielskemu kráľovstvu povinnosť zaplatiť Komisii paušálnu pokutu vo výške 19 303,9 eura za každý deň, a to odo dňa vyhlásenia rozsudku zo 14. apríla 2011, Komisia/Španielsko (C-343/10, ECLI:EU:C:2011:260) až do dňa vyhlásenia rozsudku v tejto veci alebo do dňa úplného vykonania rozsudku vo veci C-343/10, ak k nemu dôjde pred vyhlásením.
            
         
               —
            
            
               zaviazať Španielske kráľovstvo na náhradu trov konania.
            
         
      Žalobné dôvody a hlavné tvrdenia
   
   Komisia sa domnieva, že Španielske kráľovstvo neprijalo všetky potrebné opatrenia na vykonanie rozsudku Všeobecného súdu, pokiaľ ide o chýbajúce zberné systémy pre komunálnu odpadovú vodu, ktorými mala byť vybavená aglomerácia Valle de Güimar v zmysle článku 3 smernice 91/271 (1) a chýbajúce čistenie komunálnych odpadových vôd v aglomeráciách Alhurín el Grande, Barbate, Isla Cristina, Matalascañas, Tarifa, Valle de Güimar, Peníscola, Aguiño-Carreira-Ribeira, Estepona (San Pedro de Alcántara), Coín, Nerja, Gijón-Este, Noreste (Valle Guerra), Benicarló, Teulada-Moraira, Vigo y Santiago, v zmysle článku 4 ods. 1, 3 a prípadne 4 smernice 91/271.
   
      (1)  Smernica Rady 91/271/EHS z 21. mája 1991 o čistení komunálnych odpadových vôd. (Ú. v. ES L 135, 1991, s. 40; Mim. vyd. 15/002, s. 26).